stanford-oval/wikipedia huggingface dataset:
Fusion 360
היסטוריה

Fusion 360 הוצגה על ידי Autodesk ב-24 בספטמבר 2013.  היא שילבה תכונות רבות של Inventor Fusion, שאותה החליפה.
לאחר השחרור, מוצרי Autodesk אחרים שולבו בתוך Fusion 360, כולל:
בשנת 2017 שולבה תכונת Slicer של Autodesk 123D.
בשנת 2021, Autodesk Meshmixer הופסק, לאחר שפונקציונליות שולבה ב-Fusion 360
בשנת 2021 מוזגה Netfabb לתוך Fusion 360
מאפיינים

ל-Fusion 360 יכולות מובנות לבצע מידול תלת מימד, סימולציה ותיעוד. הוא יכול לנהל תהליכי ייצור כגון עיבוד שבבי, כרסום, חריטה וייצור תוסף. יש לו גם תכונות של אוטומציה של עיצוב אלקטרוני (EDA), כגון עיצוב סכמה, עיצוב PCB וניהול רכיבים.
מאפיינים > הרחבות

Autodesk מציעה מספר הרחבות בתשלום המוסיפות פונקציונליות נוספת ל-Fusion 360, ביניהן:
סימולציה
עיצוב גנרטיבי
עיבוד שבבי
קינון וייצור
עיצוב מוצר
לנהל
מבנה תוסף
הערות שוליים

↑  "Fusion 360 for Personal Use". Autodesk.
↑  Kat Ingalls (24 בספטמבר 2013). "The Next Generation of Design and Engineering Software Has Arrived". Autodesk. {{cite web}}:  (עזרה)
↑  herzinj (24 ביולי 2014). "Inventor Fusion SUPPORT WILL BE DISCONTINUED EFFECTIVE AUGUST 23 2014". Autodesk. {{cite web}}:  (עזרה)
↑  Caleb Kraft (17 בפברואר 2017). "Fusion 360 Adds "Slicer" for Laser Cutting and CNC Routing". Makezine.com. {{cite web}}:  (עזרה)
↑  "Autodesk Meshmixer".
↑  Andrew Sartorelli (29 באפריל 2019). "Meshmixers Future?". Autodesk. {{cite web}}:  (עזרה)
↑  Vikram Vedantham (7 בינואר 2021). "Autodesk Netfabb Joins Fusion 360 Family, Better Uniting Additive Manufacturing and Design". Autodesk. {{cite web}}:  (עזרה)
↑  "Netfabb Online Service".
↑  "Fusion 360 Features". Autodesk.
↑  "Fusion 360 Extensions". Autodesk.
Forever My Love

"Forever My Love" (בעברית: "לנצח אהבתי") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין. הוא יצא לאור ב-25 במרץ 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.
השיר הגיע למקום השביעי במצעד השירים מתחת להוט 100.
רקע וכתיבה

השיר נכתב על ידי באלווין ושירן לצד מייקל בראן, ג'סטין קווילס, קווין מורנו. ב-21 במרץ 2022 סיפר שירן שהוא ובאלווין נפגשו בחדר כושר בניו יורק בשנת 2021. לאחר מכן הם בילו יחד את שארית היום, והחלו לשוחח על שיתוף פעולה אפשרי ביניהם. לקראת חג המולד נפגשו השניים באולפן הקלטות, שם כתבו את "Forever My Love" ואת "Sigue". שירן, ששר בספרדית בשירים, ציין כי זה היה מאתגר עבורו ללמוד שפה זרה. באלווין הצהיר כי הוא שמח ששירן נפתח לעולם הרגאטון הלטיני. כשבוע לפני יציאת השירים התראיין שירן ל-Project NZ בניו זילנד, וציין כי ההוצאה הבאה שלו תכוון בעיקר לקהל לטיני, ולא לקהל היעד ה"רגיל" שלו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16.6 מיליון השמעות.
וידאו קליפ

הווידאו קליפ הרשמי של השיר פורסם ב-25 במרץ, לצד הווידאו קליפ של "Sigue". הוא מציג את שירן ואת באלווין מבצעים את השיר באולפן הקלטות על רקע שחור-לבן. נכון לאוגוסט 2022 עומד מונה הצפיות של הקליפ על למעלה מ-15 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אקוודור | מוניטור לטינו | 6 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 7 |  |
|  ארצות הברית | מצעד השירים הלטיניים | 11 |  |
|  ארצות הברית | מצעד האיירפליי הלטיני | 1 |  |
|  ארצות הברית | מצעד שירי הפופ הלטיני (איירפליי) | 1 |  |
|  גואטמלה | מוניטור לטינו | 15 |  |
|  מקסיקו | טופ 100 – מקסיקו | - |  |
|  מקסיקו | Mexico Airplay (Billboard) | 7 |  |
|  ניקרגואה | מוניטור לטינו | 2 |  |
|  פוארטו ריקו | מוניטור לטינו | 1 |  |
|  פנמה | מוניטור לטינו | 6 |  |
|  קולומביה | נשיונל-רפורט | 13 |  |
|  שווייץ | המצעד השווייצרי | 49 |  |
Future Blues

Future Blues הוא אלבום האולפן החמישי של להקת הבלוז רוק Canned Heat משנת 1970. האלבום היה להצלחה גדולה בארצות הברית ובבריטניה. עטיפת האלבום, בה מוצגים אסטרונאוטים המניפים את דגל ארצות הברית על הירח, כדוגמת הנפת הדגל באיוו ג'ימה במלחמת העולם השנייה היה לסמל מאוד מפורסם ופופולרי באמריקה.
רקע

האלבום היה האלבום האחרון שהופיע כשמנגנים בו ההרכב המקורי של הלהקה, שכן לארי טיילור והארווי מנדל עזבו שניהם ביולי 1970, כדי להקליט חומר מקורי משלהם עם ג'ון מייאל. גם כותב השירים אלן וילסון נפטר זמן קצר לאחר מכן ב־3 בספטמבר 1970. זה היה גם האלבום היחיד שבו מנדל היה הגיטריסט הראשי, שכן הנרי ווסטין היה הגיטריסט הראשי באלבומים הקודמים. גרסת הכיסוי שלהם לשיר "Let's Work Together" מאת וילברט הריסון הפך ללהיט ואף הופיע באלבום האוסף "The Very Best Of Canned Heat" כאחד מ-20 השירים הטובים ביותר של הלהקה. "Bluse In London" גם היה ללהיט ונמכר בנפרד כסינגל לאחר יציאת האלבום. האלבום יצא תחת חברת התקליטים קפיטול רקורדס ויצא מחדש בתקליטור בשנת 2002 על ידי הפקות MAM עם חמש רצועות בונוס.
ביקורות ודירוגים

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 4.5/5
האלבום התקבל בהאדה גדולה בהרבה מאלבומיהם הקודמים של הלהקה, "Canned Heat", "Boogie with Canned Heat", "Living the Blues" ו-"Hallelujah". הוא נמכר בלמעלה ל-100,000 עותקים ברחבי ארצות הברית, ובסיקור עכשווי מבקרי מוזיקה רבים שיבחו אותו ברשת. האתר AllMusic דירג אותו בארבעה וחצי כוכבים מתוך חמש וכתב עליו כי "אלבום [Canned Heat] האחרון בו השתתף אחד משני המייסדים אלן וילסון, Future Blues, היה גם אחד הטובים ביותר שלהם. באופן מאופק ועדין כהקלטת האולפן של הלהקה, כל העניין נמשך פחות מ -36 דקות. זה היה גם אחד המאמצים המגוונים ביותר [של הלהקה] מבחינה סגנונית".
בסדרת הקומדיה האמריקאית "חיל החלל" במשרדי חיל החלל מופיע תחריט אבן של תמונת עטיפת האלבום.
רשימת רצועות > צד א'

"Sugar Bee" (אדי שולר) – 2:39
"Shake It and Break It" (צ'ארלי פאטון) – 2:35
"That's All Right" (ארתור קרודופ) – 4:19
"My Time Ain't Long" (אלן וילסון) – 3:49
"Skat" (אלן וילסון) – 2:44
"Let's Work Together" (וילברט הריסון) – 2:53
רשימת רצועות > צד ב'

"London Blues" (אלן וילסון) – 5:31"
"So Sad" (כל הלהקה) – 7:57"
"Future Blues" (כל הלהקה) – 2:58"
Neurology

| --- | --- |

 תדירות:  שבועי, 48 גליונות בשנה
 סוגה:  כתב עת רפואי
 מו"ל:  Lippincott Williams and Wilkins 
 תאריכי הופעה:  1951–הווה (כ־73 שנים) 
 שפה:  אנגלית 
 מדינה:  ארצות הברית 
 ISSN:  1526-632X, 0028-3878
 אתר רשמי
 
Neurology (נוירולוגיה) הוא כתב עת רפואי בר ביקורת עמיתים, העוסק בנוירולוגיה. הוא כתב העת הרשמי של האקדמיה האמריקאית לנוירולוגיה (אנ').
כתב העת מודפס בהוצאת Lippincott Williams and Wilkins.
Forever (שיר של אספה)

Forever (בעברית: לָנֶצַח) הוא שיר שהוקלט על ידי להקת בנות הקיי-פופ הדרום קוריאנית, אספה. השיר יצא לאור ב-5 בפברואר 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השני של הלהקה.
השיר הגיע למקום ה-11 במצעד שירי העולם הדיגיטליים.
רקע וכתיבה

ב-29 בינואר 2021, SM אנטרטיינמנט הודיעה שהלהקה תחזור להוציא מוזיקה חדשה וציינה את "Forever", כשיר הבא שעתיד לצאת לאור. ב-1 בפברואר 2021 פורסמו תמונות קונספט של קרינה ונינגינג. למחרת פורסמו תמונות קונספט של וינטר וג'יזל. "Forever" נכתב והולחן על ידי יו יאנג-ג'ין, לצד הפקה של לי-סומן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.
וידאו קליפ

ב-6 בפברואר 2021 פרסמה הלהקה את הופעתה עם השיר, בגרסה שנקראה "Cozy Winter Cabin". בהופעה, חברות הלהקה יושבות בבקתה כשהשלג יורד בחוץ. ב-8 בפברואר הופצה גרסה נוספת בשם "Glitter Snowball". ב-10 בפברואר פרסמה הלהקה את הגרסה השלישית והאחרונה, "Romantic Street".
נכון לאוקטובר 2021, מונה הצפיות של הקליפ עומד על למעלה מ-45 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי העולם הדיגיטליים | 11 |  |
|  קוריאה הדרומית | סירקל צ'ארט | 28 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 בפברואר 2021 | הזרמת מוזיקה • הורדה דיגיטלית | דרימוס • SM |  |
הערות שוליים

1 2 3 4  에스파, 2월 5일 싱글 ‘Forever’ 깜짝 발매…유영진 곡 리메이크 :: 네이버 TV연예, web.archive.org, ‏2021-01-29
1 2 3  에스파 카리나·닝닝, ‘Forever’ 티저 이미지 공개 - 마켓뉴스, web.archive.org, ‏2021-05-10
1 2 3  에스파 윈터X지젤, 신곡 ‘포에버’ 티저 공개...상큼 매력, web.archive.org, ‏2021-05-10
↑  World Digital Song Sales Chart | Billboard, web.archive.org, ‏2020-11-24
↑  Forever - Single by aespa on Apple Music, web.archive.org, ‏2021-02-10
↑  Forever (약속), 2021-02-05, נבדק ב-2021-10-02
1 2 3  [가요에스파, 리메이크곡 'Forever' 무대 오늘(6일) 첫 공개 | YTN], web.archive.org, ‏2021-02-10
↑  aespa 에스파 'Forever (약속)' The Performance Stage (Cozy Winter Cabin Ver.) - YouTube, web.archive.org, ‏2021-02-10
↑  aespa 에스파 'Forever (약속)' The Performance Stage (Glitter Snowball Ver.) - YouTube, web.archive.org, ‏2021-02-10
↑  aespa 에스파 'Forever (약속)' The Performance Stage (Romantic Street Ver.) - YouTube, web.archive.org, ‏2021-02-13
↑  aespa 에스파 'Forever (약속)' MV, נבדק ב-2021-10-02
| אספה |
| --- | --- | --- |
קארינה • ג'יזל • וינטר • נינגינג
| מיני-אלבומים | Savage • Girls • My World |  |
| סינגלים | "Black Mamba" • "Forever" • "Next Level" • "Savage" • "Dreams Come True" • "Life's Too Short" • "Girls" • "Beautiful Christmas" • "Welcome to My World" • "Spicy" • "Better Things" |  |
| סינגלים שיווקיים | "Illusion" |  |
| סיבובי הופעות | Synk: Hyper Line |  |
| ערכים קשורים | SM אנטרטיינמנט • SM טאון • SM רוקיס • SM קאלצ'ר יוניברס |  |
| --- | --- |
בקרת זהויות :  MusicBrainz release group: 9b1bd992-36ce-41d0-b633-8e7ce483314b
ClustVis

| --- | --- |

 מפתח:  Tauno Metsalu, Jaak Vilo
 קטגוריה:  למידת מכונה, כריית מידע, הורדת ממד,ביואינפורמטיקה
 https://biit.cs.ut.ee/clustvis
 
קלאסטוויס (באנגלית:ClustVis) היא תוכנה לניתוח נתונים באמצעות למידת מכונה. באמצעות התוכנה משתמשים יכולים להעלות נתונים משלהם, ליצור בקלות גרפים של ניתוח גורמים ראשיים (באנגלית: Principal Components Analysis, בראשי תיבות: PCA) וגם ליצור גרפים של מפת חום (באנגלית: Heat map).
לקלאסטוויס קיים ממשק אינטרנטי חינמי, הפתוח לקהל הרחב אשר מחולק לגרסה הרגילה וגרסה למידע בנפח גדול. בנוסף לממשק האינטרנטי ניתן להוריד ולהתקין את התוכנה על המחשב המקומי. (ראו בקישורים חיצוניים)
היסטוריה

מתחילת המילניום במקביל להתפתחות המדע, הטכנולוגיה ופרויקט גנום האדם כמויות המידע הביולוגי הלכו והתעצמו. בכדי להשתמש בנתוני העתק שהצטברו היה צורך להמציא אלגוריתמים חדשים למניפולציות וניתוח המידע. מיזמים רבים כדוגמת ביופייתון (באנגלית: Biopython) וביופרל (באנגלית: BioPerl) עודדו שיתוף אלגורתמים ועזרו בתחום החקר הביואינפורמטי. מיזמים כדוגמת R עזרו בתחום האינפוגרפיקה להסברת המידע על ידי גרפים. למרות השימוש הרב בקוד פתוח (באנגלית: Open source) עדיין קיים קושי בהשתלבות בתחום המחקר הביואינפורמטי בשל הדרישה לידע רב בתכנות והצורך ברכישת תוכנות או מחשוב עוצמתי בכסף רב. בהשפעת BoxPlotR, שהוא ממשק אינטרנטי להצגת תרשים קופסאות שפורסם בשנת 2014, זוג חוקרים מהפקולטה למדעי המחשב שבאוניברסיטת טרטו יצרו את קלאסטוויס (באנגלית:ClustVis), כלי אינטרנט שמטרתו להקל על ניתוח נתונים רבי ממדים. קלאסטוויס הושק באוקטובר 2014 ופורסם במאמר ב-Nucleic Acids Research של הוצאת אוניברסיטת אוקספורד במאי 2015.
מאפיינים

באמצעות קלאסטוויס ניתן להעלות ולנתח נתונים על ידי ניקוי, טיוב, עיבוד ומידול של נתונים ממקורות שונים של המשתמש או ממאגרי מידע שבאתר. לאחר העיבוד הראשוני של המידע הגולמי, ניתן לנתח את המידע על ידי ניתוח גורמים ראשיים שהיא שיטה להתמרה ליניארית של נתונים למערכת קואורדינטות חדשה שבה המידע בקואורדינטות השונות הוא אורתוגונלי ובעל שונות הולכת וקטנה או על ידי מפת חום שהיא שיטה לייצוג גרפי של מידע בה הייצוג בא לידי בצורת מטריצה, טבלה דו־ממדית, והערכים הבודדים מיוצגים בצבעים בתוך התאים במטריצה. הגרפים הנוצרים הם אינטראקטיביות וניתן לשמור אותם לעריכה עתידית או להורידם למחשב המקומי.
ממשקים דומים

MORPHEUS - כלי להדמיה המייצר מפות חום עבור מערכי נתונים גדולים. מורפוס הוא תוצר של מכון ברוד המאפשר לחוקרים לייצר במהירות ובקלות מטריצות נתונים גדולות כמפת חום. בנוסף ניתן באמצעותו לבצע אשכולות היררכיים, למיין ולסנן את הנתונים, ולחקור עוד יותר את מערך הנתונים. המשתמשים יכולים להעלות נתונים ל- MORPHEUS במגוון דרכים, כולל כקובץ Excel מהמחשב, כתובת URL, קובץ טקסט או קובץ המיובא מ- Google Drive או Dropbox. ב- MORPHEUS קיימים ממערכי נתונים גנומיים רבים הנטענים מראש ובאמצעותם אפשר ללמוד יותר על השימוש בכלי. עבור מערך נתונים נתון, משתמשים יכולים לבחור לנתח ביטוי גנים, מתילציה פרוטאומיקה או היבטים ספציפיים אחרים של הנתונים. כל עיבוד הנתונים מתרחש באופן מקומי במחשב של אחד בניגוד לשרת.
PCAGO - כלי קל לשימוש אינטראקטיבי לניתוח נתוני כימות גנים הנגזרים מריצוף - RNA על ידי ניתוח גורמים ראשיים (PCA). הכלי כולל תכונות כגון נורמליזציה, סינון לפי הערת גנים ואפשרויות הדמיה שונות. PCAGO מסייע בבחירת פרמטרים מתאימים כגון מספר הגנים והרכיבים העיקריים ליצירת ויזואליזציות משמעותיות.
ראו גם

ניתוח נתונים
למידת מכונה
הורדת ממד
ניתוח גורמים ראשיים
מפת חום
דף וויקיספר של ClustVis
לקריאה נוספת

The big challenges of big data | Nature
Jolliffe, Ian. Principal component analysis. John Wiley & Sons, Ltd, 2002
הערות שוליים

↑  Michaela Spitzer, Jan Wildenhain, Juri Rappsilber, Mike Tyers, BoxPlotR: a web tool for generation of box plots, Nature Methods 11, 2014-02, עמ' 121–122 doi: 10.1038/nmeth.2811
↑  Tauno Metsalu, Jaak Vilo, ClustVis: a web tool for visualizing clustering of multivariate data using Principal Component Analysis and heatmap, Nucleic Acids Research 43, 2015-07-01, עמ' W566–W570 doi: 10.1093/nar/gkv468
Funny Girl (שיר של לאורה ריזוטו)

Funny Girl (בעברית: ילדה מצחיקה) הוא סינגל שהוקלט על ידי הזמרת הלטבית-ברזילאית לאורה ריזוטו. השיר יצא לאור ב-6 בדצמבר 2017, על ידי חברת התקליטים אינדפדנט כסינגל שלא מתוך אלבום.
בשנת 2017, נודע כי שיר זה ייצג את לטביה באירוויזיון 2018.
וידאו קליפ

הווידאו קליפ המלא שיצא עבור השיר הועלה לערוץ היוטיוב של לאורה ריזוטו ב-28 בינואר 2018, כמה שבועות לאחר צאתו כסינגל. בתחילת הקליפ, ניתן לראותה כשהיא רוקדת בתוך סלון, תוך שהיא שרה את השיר.
נכון למאי 2019, מונה הצפיות של הקליפ עומד על קרוב למיליון צפיות.
מיקומי שיא

|   ‏‏‏  מצעדים ודירוגים (2017-18)> מדינה |   ‏‏‏  מצעדים ודירוגים (2017-18)> מצעד |   ‏‏‏  מצעדים ודירוגים (2017-18)> מיקום שיא |   ‏‏‏  מצעדים ודירוגים (2017-18)>  |
| --- | --- | --- | --- |
|  לטביה | לטביה טופ 40 | - |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| עולם | 6 בדצמבר 2017 | הורדה דיגיטלית | אינדפנדנט |
הערות שוליים

↑  Destination Lisbon (#13): Meet Laura Rizzotto from Latvia, eurovision.tv, ‏2018-03-29
↑  Funny Girl by Laura Rizzotto (באנגלית אמריקאית), נבדק ב-2019-05-15
1 2 3  Laura Rizzotto (2018-01-23), FUNNY GIRL - Laura Rizzotto (Official Music Video) - EUROVISION 2018 - Latvia, נבדק ב-2019-05-15
NGC 5585

| --- | --- |
NGC 5585 בתמונה של טלסקופ החלל האבל
NGC 5585 בתמונה של טלסקופ החלל האבל
 נתוני תצפית
 קבוצת כוכבים:  הדובה הגדולה
 מגלה:  ויליאם הרשל
 תאריך גילוי:  17 באפריל 1789
 סוג:  גלקסיה ספירלית
 בהירות נראית:  11.2
 סיווג מורפולוגי:  SAB(s)d
 עלייה ישרה:  14ʰ 19ᵐ 48.2ˢ
 נטייה:  ‏44.6″ ‏43′ ‏56°‏+
 מאפיינים פיזיים
 בהירות מוחלטת:  18.4-
 מרחק:  24,000,000  שנות אור 7,358,351.73  פארסק
 קוטר:  39,140 שנות אור
 מסה:  ‎1.8×1010‎‏ ☉M
 הסחה לאדום:  293 ק"מ/שנייה 0.00098  z
NGC 5585 היא גלקסיה ספירלית קטנה בקבוצת הכוכבים הדובה הגדולה, הנמצאת במרחק של כ-24 מיליון שנות אור ממערכת השמש ושייכת לקבוצת M101.
היסטוריה

לגלקסיה בהירות מדרגה 11.2 והיא התגלתה ב-17 באפריל 1789 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1802 תחת הציון I.235, ותיאר אותה כבהירה למדי, בעלת צורה לא סדורה ומתבהרת בהדרגה לכיוון המרכז. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1790 כשהיא מתוארת כעמומה מאוד, גדולה מאוד, עגולה ומתבהרת בהדרגה לכיוון מרכזה. הוא הכניס אותה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3856 כשהיא מתוארת כדי עמומה, גדולה, בעלת צורה לא סדורה ומתבהרת מאוד ובהדרגה לכיוון מרכזה. ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5585 כשהיא מתוארת גם כן כדי עמומה, גדולה, לא סדורה ומתבהרת מאוד ובהדרגה לכיוון מרכזה.
תצפית

הגלקסיה נמצאת באזור ללא כוכבים בולטים בקצה המזרחי של קבוצת הכוכבים הדובה הגדולה, על הגבול עם קבוצת הכוכבים דרקון, כ-3.3 מעלות מצפון-מזרח ל-M101 כ-5 מעלות מצפון לכוכב θ ברועה דובים וכ-8 מעלות מדרום לכוכב תובאן (α בדרקון).
תכונות

אורכה הזוויתי של NGC 5585 הוא פחות מ-6 דקות קשת, שממרחקה שקול לקוטר של כ-40,000 שנות אור, כ-40% מהקוטר של שביל החלב. מסתה מוערכת בכ-‎1.8×1010‎ מסות שמש, כ-3% ממסת שביל החלב, כאשר רק כחצי אחוז ממסתה או כ-‎9.9×108‎ מסות שמש היא מסת הכוכבים שבה וכ-8% ממסתה או כ-‎1.4×109‎ מסות שמש היא מסת הגז שבה. שאר המסה, למעלה מ-90%, היא של חומר אפל שטיבו אינו ידוע. הגלקסיה נראית לא-סדורה, אך תצפיות באורכי גל שונים מראים את קיומן של זרועות ספירליות ומבנים דמויי טבעת ומוט מרכזי, אך הם אינם בעלי צורה ברורה ונראה שהטבעת והמוט אינם סימטריים ביחס למרכז הגלקסיה. רוב אוכלוסיית הכוכבים שבגלקסיה היא זקנה יחסית עם כוכבים בני למעלה מ-7 מיליארד שנים, אך בטבעת ובקצות המוט יש אוכלוסייה צעירה יותר של כוכבים חמים וכחולים בגילאים של פחות ממאה מיליון שנים. בסך הכל זוהו בגלקסיה 47 אזורים שבהם מתרחשת יצירה אינטנסיבית של כוכבים חדשים, רובם מרוכזים סביב מרכז הגלקסיה כאשר בודדים מתוכם נמצאים במרחק של בין 10,000 שנות אור ל-15,000 שנות אור ממרכז הגלקסיה. קוטרם של האזורים נע בין 150 שנות אור ו-560 שנות אור והגיל של רובם הוא בין 2 מיליון שנים ל-10 מיליון שנים ובודדים מביניהם זקנים יותר.
הערות שוליים

↑  SIMBAD: NGC 5585
1 2 3 4  NED: NGC 5585
1 2  S. Blais-Ouellette, C. Carignan, P. Amram & S. Côté: Accurate Parameters of the Mass Distribution in Spiral Galaxies. I. Fabry-Perot Observations of NGC 5585, The Astronomical Journal, Vol. 118, Iss. 5, p. 2130 (1999)
↑  W. Herschel: Catalogue of 500 new neb nebulous stars, planetary nebula, and clusters of stars; with remarks on the construction of the heavens, Philosophical Transactions of the Royal Society of London, vol. 92, p. 504 (1802)
↑  J. F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 450 (1833)
↑  J. F. W. Herschel: Catalogue of nebulae and clusters of stars, Philosophical Transactions of the  Royal Society of London, vol. 154, p. 115 (1864)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p 155 (1888)
1 2  A. S. Gusev, S. A. Guslyakova, A. P. Novikova, M. S. Khramtsova, V. V. Bruevich & O. V. Ezhkova: Studies of the stellar populations of galaxies using two-color diagrams, Astronomy Reports, Vol. 59, Iss. 10, p. 16 (2015)
↑  V. V. Bruevich, A. S. Gusev & S. A. Guslyakova: Star-forming regions in NGC 5585 and IC 1525, Astronomy Reports, Vol. 55, Iss. 4, p. 310 (2011)
Neuroactive

| --- | --- |
 מוקד פעילות:  פינלנד
 תקופת הפעילות:  מ-1991
 סוגה:  סינתפופ, EBM
 חברת תקליטים:  Cyberware Productions  A Different Drum
 http://www.elisanet.fi/neuroactive
 חברים
 יארקו טואוהימה (1991-היום) קימו קאריאליינן (1998-היום)
 חברים לשעבר
 וילה ברוסי (1991-1997)  וסה ריינה (1991–1997)
 
Neuroactive היא להקת סינתפופ/EBM מפינלנד.
Neuroactive הוקמה בשנת 1991 על ידי יארקו טואוהימה, וילה ברוסי ווסה ריינה. בשנת 1994 הוציאה הלהקה את אלבומה הראשון "Morphology" בחברת התקליטים Cyberware Productions. בשנת 1997, זמן קצר אחרי צאת אלבומה השני Phonic Trace עזבו את הלהקה וילה ברוסי ווסה רינאן והצטרף קימו קאריאליינן. בשנת 1998 הוחתמה הלהקה בחברת התקליטים A Different Drum.
דיסקוגרפיה

Morphology 1994
Phonic Trace 1997
Fiber-Optic Rhythm 1999
Neurology 1994-2000 2000
Transients 2001
N-gin 2005
2009 Antidote
2014 Electra
2020 Minor Side-Effects
Forever 21

| --- | --- |
Company logo

 נתונים כלליים
 סוג:  חברה פרטית
 מייסדים:  דו וון צ'אנג 
 תקופת הפעילות:  1984, ארצות הברית ארצות הברית – הווה
 חברת אם:  Authentic Brands Group 
 מיקום המטה:  לוס אנג׳לס קליפורניה
 משרד ראשי:  לוס אנג'לס, קליפורניה, ארצות הברית
 בעלות:  Authentic Brands Group Brookfield Properties Simon Property Group
 ענפי תעשייה:  קמעונאות 
 מוצרים עיקריים:  ביגוד, הנעלה, אביזרי אופנה, מוצרי איפור
 הכנסות:  2 מיליארד דולר בשנה (נכון לשנת 2012)
 מנכ"ל:  וויני פארק
 עובדים:  43,000 עובדים (נכון ל-2019)
  
 www.forever21.com
 
פוראבר 21 (באנגלית: Forever 21) היא רשת ביגוד אמריקאית רב-לאומית המוכרת בגדים ואביזרי אופנה לגברים, נשים ונערות. לחברה 540  סניפים (נכון ל-2024 ) ברחבי אמריקה, אירופה, אסיה והמזרח התיכון.
היסטוריה

רשת forever 21 הידועה במקור בשם "Fashion 21" נוסדה בשנת 1984 בלוס אנג'לס, קליפורניה על ידי דו וון צ'אנג ואשתו דין סונק והייתה מיועדת לילדים ובני נוער בלבד.
הסניף הראשון נפתח באפריל 1984, ברחוב פיגוארואה בפארק היילנד באזור לוס אנג'לס, גודלו היה 900 מ"ר בלבד והוא נשא את השם המקורי: "אופנה 21". עיצובים מקוריאה הדרומית נמכרו וכוונו לקהל יעד ספציפי והוא הקהילה הקוריאנית-אמריקאית. בסוף השנה הראשונה בה פעלה המכירות עלו מ-$‏35,000 ל-700,000$. הצלחת הרשת גברה ונפתח סניף חדש בכל שישה חודשים, בזמן זה שונה שם הרשת ל-forever 21.
בשנת 1989, Forever 21 פתחה את הסניף ה-11 במספר בקניון פנורמה בקליפורניה, אשר היה הסניף הראשון של הרשת הממוקם בקניון. עם הצלחת הרשת היא החלה להגדיל את גודלם של הסניפים לסניפים בגודל ממוצע של 5,000 מ"ר לכל סניף. מאז, Forever 21 פועלת בקניונים גדולים בפריסה ארצית.
ב-1995 פתחה הרשת את הסניף הראשון מחוץ לגבולות קליפורניה, שהיה ממוקם ב"קניון של אמריקה" במיאמי, פלורידה. עד לשנת 1997 נפתחו 40 סניפים של הרשת בסך הכול והרשת התפשטה בכל רחבי ארצות הברית.
בשנת 1999 הגיעה ההזדמנות לפתיחת חנות בעלת אופי משלה בתוך מרכז האופנה נורת'רידג' עם תצוגת שיווק של עיצובים מחודשים שנמכרו לכל סניפי הרשת. בשלב זה, Forever 21 גדלה וכך גם גודל הסניפים הממוצע שלה גדל ל-9,000 מ"ר לכל סניף, ואלה ממוקמים בקניונים נחשבים.
החנות הראשונה מחוץ לגבולות ארצות הברית נפתחה בפוארטו ריקו ב-1 באוגוסט 2009.
חנות הדגל של הרשת ממוקמת בטיימס סקוור בניו יורק, בעלת חמש קומות ומשתרעת על פני 9,000 מ"ר.
בינואר 2020, תחת הנשיא אלכס אוק החברה סגרה 350 מתוך 815 החנויות הבינלאומיות שלה. באותו חודש, הרשת השיקה מחדש את החנות המקוונת שלה ב-30 מדינות באמצעות חברת המסחר האלקטרוני Global-e.
בישראל

ב-19 בדצמבר 2011 נפתח הסניף הראשון בישראל, בקניון עזריאלי שבתל אביב שכלל שתי קומות בשטח של 1,800 מ"ר. ביום הפתיחה הגיעו לסניף כ-4,000 לקוחות. חנות זו הייתה חלק מהזמן במקום ה-5 מבין סניפי הרשת בעולם בכמות המכירות הגבוהה ביותר.
הסניף השני של המותג נפתח ב-21 בנובמבר 2013 בשטח של 1,500 מ"ר, בקריון בקריית ביאליק, בה שווקו לראשונה בישראל פריטים של הרשת לילדות. ב-30 בינואר 2014 נפתח סניף של החנות בגראנד קניון בבאר שבע ולאחריה נפתח סניף החנות בקניון מלחה בירושלים. במרץ 2015 פתחה הרשת שני סניפים: הראשון בקניון איילון ברמת גן, והשני במתחם "ביג פאשן" באשדוד. ב-2016 נפתח סניף חדש של הרשת בקניון הזהב בראשון לציון.
ב-2018 הרשת סגרה את סניפה בקניון גינדי TLV בתל אביב, זאת לאחר שסגרה את סניפיה בקניון איילון ברמת גן, בקניון מלחה בירושלים, בגרנד קניון באר שבע ובקריון. ביוני 2020 לא היו לרשת סניפים בישראל.
בדצמבר 2021 דווח כי קבוצת עזריאלי ו-MGS קיבלו את זיכיון הרשת וכוונתם לפתוח 15 סניפים בישראל בטווח של 5 שנים.
נתוני מכירות

ב-2012 מחזור מכירות החברה ברחבי העולם עמד על כ-2 מיליארד דולר בשנה, כאשר בישראל המכירות עמדו על ממוצע של 70 מיליון שקלים בשנה.
ב-2019 הרשת נכנסה לקשיים כלכליים. בספטמבר 2019 החברה הגישה בקשה לפשיטת רגל, כתוצאה מהפסדים נרחבים בפעילותה הבינלאומית.
בפברואר 2020 נרכשה על ידי שלושה קונים המעוניינים להרחיב את הפעילות הבינלאומית של החברה ובכך ניצלה מפשיטת רגל.
פורמטים

רשת Forever 21 מחזיקה ומפעילה חנויות רבות בפורמטים שונים. הפורמטים הפועלים בחנויות עצמן הם: Forever 21 ,XXI Forever ו-Heritage 1981. ישנם פורמטים נוספים הפועלים מחוץ לחנויות כגון: Forever 21+ ,Love 21 יולדות, Forever 21 Girls, ו-21 Men.
Forever 21 - הפורמט העיקרי של נשים הכולל בגדים אביזרים, בגדי ספורט, תיקים, הלבשה תחתונה, בגדי ים ונעליים. הבגדים מחקים מגמות אופנה קוריאנית, אירופאיות ואמריקניות.
XXI Forever - חנויות הדגל הגדולות ביותר.
For Lover 21 - חנות בוטיק בסגנון צרפתי הכוללת אביזרים, תיקים, נעליים ומוצרי קוסמטיקה לנשים.
+Forever 21 (מחלקה בחנות) - נקראה בעבר "האמונה 21". קו אופנה לבגדי נשים במידות גדולות במיוחד.
Love 21 - קו עכשווי לנשים המכיל בגדים בסגנונות המתאימים לנשים בגיל 21 ומעלה ובנוסף במידות גדולות יותר. קו זה מכיל בגדי היריון.
Forever 21 Girls - ידוע בשמו הקודם HTG81. זהו קו לנערות צעירות בגיל העשרה המתחילות את גיל התבגרות.
21 Men - נקרא בעבר Heritage 1981 גברים. זהו קו הלבשה לגברים המותאם לסגנון הפופולרי.
Heritage 1981 - חנויות בסגנון וינטאג'.
Forever 21, רכשה בנוסף את רשת חנויות הבגדים Gadzooks.